
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 216 


26 Φεβρουάριου 2003 


ΑΠΟΦΑΣΕΙ Σ 

Αριθ. οικ. 110505 

Σύστημα Διαχείρισης, Αξιολόγησης, Παρακολούθησης 
Ελέγχου - Διαδικασία Εφαρμογής των Δράσεων στα 
πλαίσια των Μέτρων Ολοκληρωμένες Παρεμβάσεις 
Ανάπτυξης Ορεινών / Μειονεκτικών περιοχών - Ε.Κ.Τ. 
των Περιφερειακών Επιχειρησιακών Προγραμμάτων 
(ΠΕΠ) κατά το Γ ΚΠΣ, που συγχρηματοδοτούνται από 
το Ευρωπαϊκό Κοινωνικό Ταμείο (Ε.Κ.Τ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις του Νόμου 2860/2000 (ΦΕΚ 251/Α/ 
14.1/.2000) «Διαχείριση, Παρακολούθηση και Έλεγχος 
του Κοινοτικού Πλαισίου Στήριξης και άλλες διατάξεις». 

2. Τις διατάξεις του Άρθρου 44 του Νόμου 2972/2001 
«Εκσυγχρονισμός της Οργάνωσης και της Λειτουργίας 
του Ιδρύματος Κοινωνικών Ασφαλίσεων και άλλες διατά¬ 
ξεις» (ΦΕΚ 291 /Α/27.12.2001). 

3. Τις διατάξεις του Νόμου 1558/85 «Κυβέρνηση και Κυ¬ 
βερνητικά όργανα» (ΦΕΚ 137/Α/85) όπως τροποποιήθηκε 
και συμπληρώθηκε μεταγενέστερα. 

4. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

5. Το Π.Δ. 81/20.3.2002 (ΦΕΚ 57/Α/21.3.2002) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

6. Την 37610/31.10.2001 (ΦΕΚ 1485/31.10.2001) Από¬ 
φαση του Πρωθυπουργού και Υπ. Εθνικής Οικονομίας με 
θέμα «Καθορισμός αρμοδιοτήτων Υφυπουργού Εθνικής 
Οικονομίας Χρήστου Πάχτα». 

7. Τις διατάξεις του Κανονισμού (ΕΟΚ) αριθμ. 1260/99 
του Συμβουλίου της 200/7/1999 «Περί γενικών διατάξεων 
για τα Διαρθρωτικά Ταμεία». 

8. Τις διατάξεις του Κανονισμού ΕΚΤ αριθ. 1784/1999της 
12ης Ιουλίου 1999 του Ευρωπαϊκού Κοινοβουλίου και του 
Συμβουλίου, σχετικά με το Ευρωπαϊκό Κοινωνικό Ταμείο. 

9. Τις διατάξειςτου Κανονισμού 1685/2000, της Επιτρο¬ 
πής της 28ης Ιουλίου 2000 για τη θέσπιση λεπτομερών κα¬ 
νόνων εφαρμογής του κανονισμού (ΕΚ) αριθμ. 1260/99 


του Συμβουλίου της 20.7.1999, όσον αφορά την επιλεξι- 
μότητα των δαπανών των ενεργειών που συγχρηματοδο- 
τούνται από τα Διαρθρωτικά Ταμεία. 

10. Τις διατάξεις του Κανονισμού 1159/2000 της Επι¬ 
τροπής της 30ης Μάίου για τις δράσεις πληροφόρησης 
και δημοσιότητας που πρέπει να αναλαμβάνουν τα κράτη 
μέλη σχετικά με τις παρεμβάσεις των Διαρθρωτικών τα¬ 
μείων. 

11. Την απόφαση της Επιτροπής σχετικά με την έγκριση 
του Κοινοτικού Πλαισίου Στήριξης για τις Κοινοτικές 
Διαρθρωτικές Παρεμβάσεις στις Περιφέρειες που υπά¬ 
γονται στο στόχο αριθ. 1 στην Ελλάδα Ε (2000) 3405/ 
28.11.2000. 

12. Τις απόφαση της Ευρωπαϊκής Επιτροπής σχετικά με 
την έγκριση των Επιχειρησιακών Προγραμμάτων: 

• Της Περιφέρειας Ανατολικής Μακεδονίας - Θράκης Ε 
(2001) 8013/9.4.2001, Νο 2000 ΘΒ 161ΡΟ012. 

• Της Περιφέρειας Κεντρικής Μακεδονίας Ε (2001) 
566/22.3.2001, Νο 2000 ΘΒ 161ΡΟ014. 

• Της Περιφέρειας Δυτικής Μακεδονίας Ε (2001) 812/ 
09.4.2001, Νο 2000 ΘΒ 161ΡΟ013. 

• Της Περιφέρειας Ηπείρου Ε (2001) 810/09.4.2001, Νο 
2000 ΘΒ 161Ρ0007. 

• Της Περιφέρειας Θεσσαλίας Ε (2001) 809/ 09.4.2001, 
Νο 2000 ΟΒ 161ΡΘ006. 

• Της Περιφέρειας Ιονίων Νήσων Ε (2001) 805/ 
09.4.2001. 

• Της Περιφέρειας Δυτικής Ελλάδας Ε (2001) 807/ 
09.4.2001, Νο 2000 ΘΒ 161ΡΘ004. 

• Της Περιφέρειας Στερεός Ελλάδας Ε (2001) 808/ 
10.4.2001. 

• Της Περιφέρειας Αττικής Ε (2001) / 15.5.2001, Νο 
2000 ΘΒ 161Ρ0002. 

• Της Περιφέρειας Πελοποννήσου Ε (2001) 806/ 
09.4.2001, Νο 2000 ΘΒ 161ΡΘ003. 

• Της Περιφέρειας Βορείου Αιγαίου Ε (2001) 803/ 
09.4.2001, Νο 2000 ΘΒ 161ΡΘ009. 

• Της Περιφέρειας Νοτίου Αιγαίου Ε (2001) / 09.4.2001, 
Νο 2000 ΘΒ 161ΡΘ0010. 

• Της Περιφέρειας Κρήτης Ε (2001) 811/09.4.2001, Νο 
2000 ΘΒ 161Ρ0008 

και συγκεκριμένα τα Μέτρα, που περιλαμβάνουν ολο¬ 
κληρωμένες παρεμβάσεις ανάπτυξης των ορεινών / μειο¬ 
νεκτικών περιοχών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13. Του Επιχειρησιακού Προγράμματος (Ε.Π.) «Αγροτι¬ 
κή Ανάπτυξη - Ανασυγκρότηση της Υπαίθρου 2000-2006» 
(Ε.Π. Α.Α. - Α.Υ.), που εγκρίθηκεμετην αριθ. Ε (2001) 845/ 
6.4.2001 απόφαση της Ευρωπαϊκής Επιτροπής (Ε.Ε.), 
όπως ισχύει κάθε φορά, και ιδίως του Άξονα 7 «Προγράμ¬ 
ματα Ανάπτυξης Αγροτικού Χώρου» αυτού. 

14. Τις διατάξεις του άρθρου 18 του Ν. 2503/97 «Διοί¬ 
κηση, Οργάνωση, Στελέχωση για την Περιφέρεια, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις». 

15. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα, όπως περιγράφο- 
νται στα ανωτέρω Επιχειρησιακά Προγράμματα. 

16. Την ισχύουσα Εθνική και Κοινοτική νομοθεσία που 
αναφέρεται στην υλοποίηση και διαχείριση προγραμμά¬ 
των. 

17. Τις διατάξεις του Κανονισμού 438/2001 της 2ας 
Μαρτίου 2001 για θέσπιση λεπτομερών κανόνων εφαρ¬ 
μογής του κανονισμού (ΕΚ) αριθ. 1260/1999 του Συμβου¬ 
λίου όσον αφορά τα συστήματα διαχείρισης και ελέγχου 
των παρεμβάσεων των Διαρθρωτικών Ταμείων. 

18. Τις διατάξεις του Κανονισμού 448/2001 της επιτρο- 
πήςτης 2ας Μαρτίου 2001 της επιτροπήςτου Κανονισμού 
(ΕΚ) 1260/99 του Συμβουλίου όσον αφορά την διαδικασία 
διενέργειας δημοσιονομικών διορθώσεων στην παρέμ¬ 
βαση που χορηγείται στο πλαίσιο των Διαρθρωτικών Τα¬ 
μείων. 

19. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατικών. 

20. Την 2007892/461/1998 Κοινή Απόφαση περί «Ανα- 
κτήσεως αχρεωστήτωςή παρανόμως καταβληθέντων πο¬ 
σών από εθνικούς πόρους ή πόρους της Ευρωπαϊκής 
Ένωσης στα πλαίσια της υλοποίησης κοινοτικών πολιτι¬ 
κών». 

21. Την 18527/ΓΔΑΠΠΠΔΕ 156/7.6.2001 (ΦΕΚ Β 758/ 

15.6.2001) . Απόφαση του Υφυπουργού Εθνικής Οικονο¬ 
μίας «Τύπος και περιεχόμενο απόφασης ένταξης πράξης 
σε Επιχειρησιακό Πρόγραμμα του Κ.Π.Σ. 2000 - 2006, 
σύμφωνα με το άρθρο 5, παρ. 3 του νόμου 2860/2000». 

22. Την 107900/16.3.2001 (ΦΕΚ/599/Β/21.5.2001) Κοινή 
Απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας, Οικονομικών 
και Εργασίας και Κοινωνικών Ασφαλίσεων για τη Σύσταση 
και Λειτουργία Ειδικών Υπηρεσιών περί «Συντονισμού και 
Παρακολούθησης Δράσεων Ευρωπαϊκού Κοινωνικού Τα¬ 
μείου» και «Εφαρμογής Συγχρηματοδοτούμενων Ενερ¬ 
γειών από το Ευρωπαϊκό Κοινωνικό Ταμείο». 

23. Την 5869/13.11.2001 (ΦΕΚ 1540/Β/19.11.2001) Από¬ 
φαση του Υπουργού Εργασίας και Κοινωνικών Ασφαλίσε¬ 
ων, που τροποποιεί την 4032/26.7.2001 (ΦΕΚ 1084/Β01/ 

31.7.2001) Υπουργική Απόφαση η οποία ορίζει το «Σύ¬ 
στημα Διαχείρισης του Ενιαίου Μητρώου Αξιολογητών 
(ΕΜΑ) του Υπουργείου Εργασίας και Κοινωνικών Ασφαλί¬ 
σεων». 

24. Την 105127/8.1.2001 (ΦΕΚ. 5/Β79.1.2001) Απόφαση 
του Υπουργού Εργασίας και Κοινωνικών Ασφαλίσεων, 
που ορίζειτο «Σύστημα Πιστοποίησης Κέντρων Επαγγελ¬ 
ματικής Κατάρτισης (ΚΕΚ)». 

25. Την 105128/8.1.2001 (ΦΕΚ. 6/Β79.1.2001) Απόφαση 
του Υπουργού Εργασίας και Κοινωνικών Ασφαλίσεων, 
που ορίζει τις «Προδιαγραφές Συγκρότησης Μητρώου 
Εκπαιδευτών/τριών Συνεχιζόμενης Επαγγελματικής Κα¬ 
τάρτισης» όπως αυτή ισχύει. 


26. Την 112809/18.6.2002 Κοινή Απόφαση Υπουργών 
Οικονομίας και Οικονομικών και Εργασίας και Κοινωνικών 
Ασφαλίσεων, σχετικά με την «Τροποποίηση της 4033/ 
26.7.2001 Απόφασης του Υπουργού Εργασίας και Κοινω¬ 
νικών Ασφαλίσεων για το Ενιαίο Σύστημα Διαχείρισης, 
Αξιολόγησης, Παρακολούθησης και Ελέγχου των ενερ¬ 
γειών Επαγγελματικής Κατάρτισης (ΕΣΔΕΚ) συγχρημα¬ 
τοδοτούμενων από το ΕΚΤ στο πλαίσιο του Γ' ΚΠΣ, (2000- 
2006), για όλα τα Επιχειρησιακά Προγράμματα που εμπε¬ 
ριέχουν δράσεις Κατάρτισης» όπως αυτή ισχύει. 

27. Την με Α.Π. 112852/19.6.2002 (ΦΕΚ 786/Β/ 

26.6.2002) περί «Σύστηματος διαχείρισης, αξιολόγησης, 
παρακολούθησης και ελέγχου - διαδικασία εφαρμογής 
των Ολοκληρωμένων Παρεμβάσεων στα πλαίσια του Μέ¬ 
τρου «Τοπικές Πρωτοβουλίες για την Απασχόληση» των 
Περιφερειακών Επιχειρησιακών Προγραμμάτων (ΠΕΠ) 
κατά το Γ ΚΠΣ, που συγχρηματοδοτούνται από το Ευρω¬ 
παϊκό Κοινωνικό Ταμείο (Ε.Κ.Τ.) 

28. Την με Α.Π. 4035/27.7.2001 Κ.Υ.Α (ΦΕΚ 1127/Β/ 
30.8.2001) περί «Συστήματος διαχείρισης, αξιολόγησης, 
παρακολούθησης και ελέγχου - διαδικασία εφαρμογής 
της ενέργειας λειτουργία νέων δομών ή και νέων τμημά¬ 
των σε υφιστάμενες δομές Βρεφονηπιακών ή και Βρεφο¬ 
νηπιακών Ολοκληρωμένης Φροντίδας ή και Παιδικών 
Σταθμών ή και Κέντρων Δημιουργικής Απασχόλησης Παι¬ 
διών με αναπηρία (ΚΔΑΠ ΜΕΑ) συγχρηματοδοτούμενης 
από το Ευρωπαϊκό Κοινωνικό Ταμείο (Ε.Κ.Τ.) στο πλαίσιο 
των Περιφερειακών Επιχειρησιακών Προγραμμάτων 
(ΠΕΠ) κατά το Γ ΚΠΣ», όπως κάθε φορά ισχύει. 

29. Την με Α.Π. 4036/27.7.2001 Κ.Υ.Α (ΦΕΚ 1128/Β/ 
30.8.2001) περί «Συστήματος διαχείρισης, αξιολόγησης, 
παρακολούθησης και ελέγχου - διαδικασία εφαρμογής 
της ενέργειας «Βοήθεια στο Σπίτι και «ΚΗΦΗ» συγχρημα¬ 
τοδοτούμενης από το ΕΚΤ» συγχρηματοδοτούμενης από 
το Ευρωπαϊκό Κοινωνικό Ταμείο (Ε.Κ.Τ.) στο πλαίσιο των 
των Περιφερειακών Επιχειρησιακών Προγραμμάτων 
(ΠΕΠ) κατά το Γ ΚΠΣ», όπως κάθε φορά ισχύει. 

30. Την ανάγκη δημιουργίας ενός συστήματος διαχείρι¬ 
σης, αξιολόγησης παρακολούθησης και ελέγχου των 
συγχρηματοδοτούμενων από το ΕΚΤ ενεργειών στα πλαί¬ 
σια των Μέτρων Ολοκληρωμένες Παρεμβάσεις Ανάπτυ¬ 
ξης ορεινών / μειονεκτικών περιοχών - ΕΚΤ των ΠΕΠ. 

31. Την ανάγκη καθορισμού των όρων, δικαιολογητι- 
κών, παραστατικών στοιχείων και λοιπών υποχρεώσεων 
που πρέπει να τηρούνται από τους φορείς υλοποίησης 
προγραμμάτων. 

32. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

ΑΡΘΡΟ 1 

ΒΑΣΙΚΕΣ ΑΡΧΕΣ ΤΩΝ ΟΛΟΚΛΗΡΩΜΕΝΩΝ 
ΠΑΡΕΜΒΑΣΕΩΝ ΑΝΑΠΤΥΞΗΣ ΟΡΕΙΝΩΝ / 
ΜΕΙΟΝΕΚΤΙΚΩΝ ΠΕΡΙΟΧΩΝ 

Τα Περιφερειακά Επιχειρησιακά Προγράμματα (ΠΕΠ), 
που έχουν εγκριθεί στο πλαίσιο του Γ Κοινοτικού Πλαισί¬ 
ου Στήριξης, περιλαμβάνουν ενέργειες που αναφέρονται 
σε Ολοκληρωμένες Παρεμβάσεις για την Ανάπτυξη ορει¬ 
νών / μειονεκτικών περιοχών που συγχρηματοδοτούνται 
από τα Διαρθρωτικά Ταμεία του κατά περίπτωση προ¬ 
γράμματος και υλοποιούνται στις συγκεκριμένες περιο¬ 
χές που έχουν ορισθεί από τις Επιτροπές Παρακολούθη¬ 
σης του κάθε ΠΕΠ. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Το παρόν πλαίσιο και η διαδικασία της παρούσας ΚΥΑ 
δύναται να εφαρμοσθεί σε ενδεχόμενες, κατά περίπτωση 
ΠΕΠ, δράσεις ΕΚΤ που συγχρηματοδοτούνταιαπότο Ε.Π. 
και αφορούν περιοχές Ολοκληρωμένων Παρεμβάσεων 
Αγροτικού Χώρου όπως αυτές έχουν ορισθεί στο Ε.Π. 
«Α.Α.-Α.Υ.» και ειδικότερα του άξονα 7 «Προγράμματα 
Ανάπτυξης Αγροτικού Χώρου»του Υπουργείου Γεωργίας. 

Η εφαρμογή των Μέτρων «Ολοκληρωμένες Παρεμβά¬ 
σεις Ανάπτυξης ορεινών / μειονεκτικών περιοχών - του Ευ¬ 
ρωπαϊκού Κοινωνικού Ταμείου (ΕΚΤ)» βασίζεται στην 
112852/19.6.2002 (ΦΕΚ 786/Β/26.6.2002) ΚΥΑ, η οποία 
αφορά τις Τοπικές Πρωτοβουλίες Απασχόλησης που 
υλοποιούνται από τα Περιφερειακά Επιχειρησιακά Προ¬ 
γράμματα. 

1 .ΤΟΜΕΙΣ ΠΟΛΙΤΙΚΗΣ ΔΡΑΣΕΩΝ ΕΚΤ 

Η αναπτυξιακή στρατηγική του ΕΚΤ θέτει ως βασικούς 
στόχους την 

• Προστασία των οικονομικά και κοινωνικά ασθενέστε¬ 
ρων περιοχών, καθώς και εκείνων που πλήττονται από τις 
αναπόφευκτες διαρθρωτικές μεταβολές και την προσαρ¬ 
μογή της ελληνικής οικονομίας στις διεθνείς εξελίξεις και 
προώθηση της μείωσης των ανισοτήτων στις ευκαιρίες 
και τις αμοιβές μεταξύ φύλων και ομάδων του πληθυ¬ 
σμού. 

• Συνέχιση της προσπάθειας μείωσης των περιφερεια¬ 
κών ανισοτήτων και στήριξης της ανάπτυξης στις λιγότε¬ 
ρο ανεπτυγμένες περιοχές της χώρας. 

• Επανένταξη των ορεινών περιοχών και του νησιωτι¬ 
κού χώρου στο εθνικό παραγωγικό σύστημα έτσι, ώστε να 
αποφευχθεί η περιθωριοποίησή τους. 

• Προώθηση της απασχόλησης και της απασχολησιμό- 
τητας. 

Οι τομείς στους οποίους θα πρέπει να αναπτυχθούν οι 
σχετικές πολιτικές για την απασχόληση συνδέονται με: 

α) Την Οικονομική και Αναπτυξιακή διάσταση 

Η συμμετοχή στην ανάπτυξη όλων των τομέων της οι¬ 
κονομίας και η ενδυνάμωση των πολλαπλασιαστικών επι¬ 
δράσεων στην τοπική οικονομία. Οι τοπικές δυνατότητες 
για τη δημιουργία θέσεων απασχόλησης στις αγροτικές 
περιοχές είναι σημαντικές και πρέπει να λαμβάνονται πε¬ 
ρισσότερο υπόψη κατά τη χάραξη πολιτικών για την απα¬ 
σχόληση. 

β) Την κοινωνική οικονομία 

Η ανάπτυξη της κοινωνικής οικονομίας μπορεί να δώσει 
μια απάντηση τόσο στην αυξημένη ζήτηση κοινωνικών 
υπηρεσιών όσο και στη μειωμένη ικανότητα δημιουργίας 
νέων θέσεων εργασίας στους παραδοσιακούς τομείς της 
οικονομίας. Φορείς της κοινωνικής οικονομίας κατά κανό¬ 
να είναι εθελοντικές οργανώσεις, κοινωνικές επιχειρή¬ 
σεις, οικιστικά και άλλα σωματεία, αλλά και συνεταιρι¬ 
σμοί, αλληλοβοηθητικάταμεία και ιδρύματα. 

γ) Την Κοινωνική διάσταση 

Η κοινωνική διάσταση προσεγγίζεται μέσω της υποστή¬ 
ριξης γενικότερα του πληθυσμού σε υποβαθμισμένες πε¬ 
ριοχές και προωθείται μέσω υπηρεσιών, που στοχεύουν 
τόσο στην ενημέρωση, συμβουλευτική, κατάρτιση όσο 
και στην προώθηση στην απασχόληση που διευκολύνουν 
την πρόσβασή τους στην αγορά εργασίας και την βελτίω¬ 
ση του επιπέδου ζωής των κατοίκων των ορεινών / μειο¬ 
νεκτικών περιοχών. 

Επίσης και μέσω προγραμμάτων για την κοινωνική επα¬ 
νένταξη των ευπαθών ομάδων και γενικότερα του πληθυ¬ 


σμού. Η απασχόληση θεωρείται ως το καλύτερο μέσο για 
την έξοδο από τον κοινωνικό αποκλεισμό και τα φαινόμε¬ 
να που αυτός συνεπάγεται, 
δ) Τον Αγροτικό Χώρο 

Η ολοκληρωμένη προσέγγιση με στόχο την προώθηση 
της ιδιωτικής πρωτοβουλίας, η αξιοποίηση του ενδογε¬ 
νούς δυναμικού κάθε περιοχής και η επεξεργασία και 
προσαρμογή της πολιτικής σε τοπικές ανάγκες, απαιτή¬ 
σεις και δυνατότητες, μέσω πολυσυλλεκτικών διαδικα¬ 
σιών σχεδιασμού «εκ των κάτω προς τα άνω» . 

Η σταδιακή ανάδειξη νέων μορφών οικονομικής δρα¬ 
στηριότητας (αγροτουρισμός, βιοτεχνία, οικοτεχνία κλπ 
), η αύξηση της παραγωγικότητας της γεωργίας. Καθώς 
και η βελτίωση του επιπέδου ποιότητας ζωής των κατοί¬ 
κων των αγροτικών περιοχών δημιουργούν θέσης απα¬ 
σχόλησης και ενισχύουν το εισόδημα και την απασχολη- 
σιμότητα. 

ε) Το Περιβάλλον - Την Βιώσιμη Ανάπτυξη 
Η προστασία και η αναβάθμιση του φυσικού περιβάλ¬ 
λοντος μέσω «εισαγωγής» ήπιων αναπτυξιακών δράσεων 
σε όλα τα επίπεδα καθώς και η διαχείριση της αγροτικής 
ανάπτυξης στη λογική της αειφόρου ανάπτυξης αποτε¬ 
λούν τομείς που παρέχουν νέες μορφές απασχόλησης, 
στ) Τον Πολιτισμό 

Η αξιοποίηση και ανάδειξη πολιτισμικών αγαθών, που 
σχετίζονται με την αγροτική και πολιτιστική κληρονομιά 
προσφέρεται για την δημιουργία βιώσιμων επιχειρήσεων 
και νέων θέσεων απασχόλησης. 

2. ΒΑΣΙΚΕΣ ΑΡΧΕΣ 

Οι βασικές αρχές των δράσεων του ΕΚΤ στο πλαίσιο 
των Ολοκληρωμένων Παρεμβάσεων για την Ανάπτυξη 
ορεινών / μειονεκτικών περιοχών είναι: 
α) Ο Ολοκληρωμένος Χαρακτήρας 
Με αυτήν την έννοια, τα επιμέρους μέτρα για την απα¬ 
σχόληση πρέπει να λειτουργούν συμπληρωματικά με 
τους μηχανισμούς των πολιτικών ανάπτυξης, οι οποίοι 
οφείλουν με τη σειρά της να περιλαμβάνουν την διάστα¬ 
ση της απασχόλησης. Η κάθε μία δράση που χρηματοδο¬ 
τείται στα πλαίσια της παρέμβασης θα πρέπει να συνερ¬ 
γεί με της υπόλοιπες, ώστε μαζί να αποτελέσουν ένα συ¬ 
γκροτημένο σύνολο δράσεων για την ανάπτυξη της 
περιοχής και την αύξηση της απασχόλησης, 
β) η Τοπική Διάσταση 

Οι κοινωνικές - οικονομικές - πολιτιστικές ιδιαιτερότη¬ 
τες μιας περιοχής, καθώς και τα φυσικά της χαρακτηρι¬ 
στικά προσδιορίζουν το πλέον κατάλληλο πεδίο εφαρμο¬ 
γής μιας τοπικής παρέμβασης. Είναι κρίσιμο για την κα¬ 
τανόηση των ζητημάτων ανάπτυξης να γίνει αντιληπτός ο 
σημαντικός ρόλος της τοπικής διάστασης του παραγωγι¬ 
κού συστήματος, της αγοράς εργασίας και της μορφής 
διοίκησης / διαχείρισης. Επίσης, η τοπική συνείδηση (η αί¬ 
σθηση του «ανήκειν» σε μια συγκεκριμένη τοπική κοινω¬ 
νία) , συνιστά επίσης στοιχείο της δυναμικής της. 
γ) η Εταιρικότητα 

Η πολιτική της απασχόλησης αντιμετωπίζεται σαν ένα 
ζήτημα που αφορά το σύνολο της τοπικής κοινωνίας. Η 
προσέγγιση αυτή απαιτεί την ενίσχυση της συνεργασίας 
τόσο ανάμεσα στους τοπικούς παράγοντες, όσο και ανά¬ 
μεσα στα διαφορετικά επίπεδα διοίκησης. 

Η ενεργοποίηση και συνεργασία των τοπικών εταίρων 
που συνθέτουντο σύνολο των δυνάμεων μιας τοπικής κοι¬ 
νωνίας, πρέπει να θεωρηθεί ως μια θεμελιώδης συνθήκη 

για την επιτυχία των στρατηγικών ανάπτυξης της υπαί¬ 
θρου. Στα πλαίσια των Ολοκληρωμένων Παρεμβάσεων 
για την Ανάπτυξη της υπαίθρου, η εταιρικότητα εκφράζε¬ 
ται μέσω της άμεσης συνεργασίας τοπικών φορέων τόσο 
από τον δημόσιο όσο και τον ιδιωτικό τομέα. 

1. ΟΡΙΣΜΟΙ ΕΝΝΟΙΩΝ 

Τελικός δικαιούχος: ο φορέας ή η επιχείρηση του δη¬ 
μοσίου ή του ιδιωτικού τομέα που έχει την ευθύνη για την 
εκτέλεση των πράξεων (Ν. 2860/2000, άρθρο 1). Αναλαμ¬ 
βάνει στα πλαίσια του Προγράμματος τη συμβατική υπο¬ 
χρέωση για την εκτέλεση Έργου, σύμφωνα με τα εγκε¬ 
κριμένα στοιχεία του Τεχνικού Δελτίου Έργου. 

Έργο (Πράξη): Ολοκληρωμένο και λειτουργικά αυτοτε¬ 
λές σύνολο ενεργειών που μπορεί να προσδιορίζεται με 
το χαρακτήρα της υλικής (υλικοτεχνική υποδομή-εξοπλι- 
σμός) ή άϋλης παρέμβασης (καταρτίσεις κάθε είδους, 
ενέργειες κοινωνικού χαρακτήρα κ.λπ.). Το Έργο συντί¬ 
θεται από πλήθος ομοιογενών δραστηριοτήτων οι οποίες 
κατατείνουν στην ολοκλήρωσή του (π.χ., μελέτες, προμή¬ 
θεια εξοπλισμού ή εκπόνηση επιμορφωτικού προγράμ¬ 
ματος, επιμόρφωση ομάδας, διάχυση των αποτελεσμά¬ 
των της επιμόρφωσης κ.λπ.). Ένα Έργο είναι δυνατό να 
υλοποιείται με περισσότερες της μιας συμβάσεων, οι 
οποίες αντιστοιχούν σε διακριτά τμήματά του. Στην περί¬ 
πτωση αυτή, για κάθε σύμβαση ορίζεται ένα Υποέργο. 

Στα πλαίσια των Δράσεων Ολοκληρωμένων Παρεμβά¬ 
σεων για την Ανάπτυξη ορεινών / μειονεκτικών περιοχών - 
ΕΚΤ, ως πράξεις για τις δράσεις προώθησης της απα¬ 
σχόλησης ορίζονται οι προκηρύξεις του ΟΑΕΔ, 

Για τις δράσεις προκατάρτιση, κατάρτιση ως πράξεις 
ορίζονται οι προκηρύξεις της ΔΙΣΑ που έχει ορισθεί ως τε¬ 
λικός δικαιούχος. 

Οι λοιπές δράσεις ΕΚΤ που πληρούν την ανωτέρω περι¬ 
γραφή και περιλαμβάνονται στο κάθε Επιχειρησιακό Σχέ¬ 
διο - Ολοκληρωμένων Δράσεων Ανάπτυξης ορεινών / μει¬ 
ονεκτικών περιοχών αποτελούν επιμέρους πράξεις. Κάθε 
ξεχωριστό είδος πράξης ορίζεται ως έργο / υποέργο. 

Υποέργο: Μέρος του Έργου, το οποίο αντιστοιχεί στην 
υλοποίηση διακριτού τμήματος του συνολικού φυσικού 
αντικειμένου και αποτυπώνεται είτε σε αντίστοιχη σύμβα¬ 
ση, είτε έχει τη μορφή της αυτεπιστασίας. Στα πλαίσια 
των Ολοκληρωμένων Δράσεωνγια την Ανάπτυξη ορεινών 
/ μειονεκτικών περιοχών - ΕΚΤ, ένα Υποέργο μπορεί να εί¬ 
ναι: 

- Για την προώθηση της απασχόλησης (τελικός δικαιού¬ 
χος ΟΑΕΔ), όλες οι δράσεις για την απασχόληση της κά¬ 
θε τοπικής δημόσιας υπηρεσίας απασχόλησης. 

- Γ ια τις δράσεις κατάρτισης, προκατάρτισης (τελικός 
δικαιούχος ΔΙΣΑ), η σύμβαση με κάθε ανάδοχο. 

- Γ ια τις πράξεις Κοινωνικών Υπηρεσιών το κάθε υποέρ- 
γο ταυτίζεται με το έργο. 

Για τις λοιπές πράξεις ως υποέργο ορίζεται είτε η σύμ¬ 
βαση με επιμέρους αναδόχους είτε το υποέργο ταυτίζε¬ 
ται με το έργο, εάν αυτό εκτελείται με ίδια μέσα από τον 
τελικό δικαιούχο, χωρίς προσφυγή σε εξωτερικό ανάδο¬ 
χο ή άλλη δημόσια υπηρεσία. 

Ανάδοχος: Το φυσικό ή νομικό πρόσωπο, στο οποίο έχει 
ανατεθεί με σύμβαση η εκτέλεση ενός έργου. 

Επιχειρησιακό Σχέδιο: Καταρτίζεται με ευθύνη της Δια¬ 
χειριστικής Αρχής του κάθε ΠΕΠ, η οποία και το εγκρίνει. 


ΑΡΘΡΟ 2 
ΔΡΑΣΕΙΣ ΕΚΤ 

Οι Δράσεις των Ολοκληρωμένων Παρεμβάσεων για την 
Ανάπτυξη ορεινών / μειονεκτικών περιοχών - ΕΚΤ περι¬ 
λαμβάνουν ενέργειες που υλοποιούνται στις συγκεκριμέ¬ 
νες περιοχές που έχουν ορισθεί από τις Επιτροπές Παρα¬ 
κολούθησης του κάθε ΠΕΠ. 

Οι δράσεις πρέπει να ανταποκρίνονται στους τέσσερις 
πυλώνες της Ευρωπαϊκής στρατηγικής για την απασχό¬ 
ληση οι οποίοι είναι: η βελτίωση της απασχολησιμότητας, 
της Επιχειρηματικότητας, της Προσαρμοστικότητας, και 
η Προώθηση των Ίσων Ευκαιριών. Οι δράσεις θα πρέπει 
να είναι σύμφωνες με τις τυποποιημένες και επιλέξιμες 
κατηγορίες πράξεων του ΕΚΤ. 

Οι οποίες είναι: 

I η Συμβουλευτική 

• Συμβουλευτικές Υπηρεσίες 

• Δημοσιότητα / Ευαισθητοποίηση 

• Δικτύωση 

Η Συμβουλευτική αφορά ενέργειες ή υπηρεσίες πληρο¬ 
φόρησης, προσανατολισμού και υποστήριξης προς άτο¬ 
μα ή κοινωνικές ομάδες για την αύξηση της απασχολησι¬ 
μότητας, την πρόσβαση στην αγορά εργασίας, την ανά¬ 
πτυξη επιχειρηματικότητας, κ.λ.π. Επίσης αφορά 
ενέργεια ή δέσμη ενεργειών για την ενεργοποίηση και ευ- 
αισθητοποίηση όλου του κοινωνικού ιστού, ώστε να επι¬ 
τευχθεί η κοινωνική και η εργασιακή ενσωμάτωση των 
ατόμων που απειλούνται με αποκλεισμό τόσα από την 
αγορά εργασίας, όσο και από την κοινωνία. 

Βασικός στόχος της Συμβουλευτικής είναι η κοινωνική 
και εργασιακή προετοιμασία, προκειμένου μετά την ολο¬ 
κλήρωση της παροχής Συμβουλευτικών υπηρεσιών να 
ενταχθούν οι ωφελούμενοι σε μία ή περισσότερες παρεμ¬ 
βάσεις που προβλέπονται στο πλαίσιο των ενεργητικών 
πολιτικών απασχόλησης. 

Η παροχή συ μβουλευτικής θα πρέπει να ξεκινάει με την 
καταγραφή από το αρμόδιο στέλεχος, βασικών προσωπι¬ 
κών στοιχείων του αιτούντος και με την αξιολόγηση του 
αιτήματος του. Τα στοιχεία αυτά είναι απαραίτητα για την 
προώθησή του στην απασχόληση και για την παρακολού¬ 
θηση της μετέπειτα πορείας του (ίοΙΙονν υρ). Το στέλεχος 
καταγράφει το κοινωνικό ιστορικό του εν δυνάμει ωφε¬ 
λούμενου, καθώς και τις ικανότητες και δεξιότητές του 
(γενικές γνώσεις, εκπαιδευτικό επίπεδο, πιθανές εξειδι- 
κευμένες γνώσεις, προηγούμενη εμπειρία, κοινωνικές δε¬ 
ξιότητες κ.λ.π.). Το στέλεχος που θα συλλέξει αυτά τα 
στοιχεία θα πρέπει να διαγνώσει εάν το κύριο αίτημα του 
εν δυνάμει ωφελούμενου είναι πραγματικά η απασχόλη¬ 
ση ή κάτι άλλο, ή και εάν το συγκεκριμένο άτομο χρειάζε¬ 
ται κάποιου άλλου είδους υποστήριξη πριν προωθηθεί 
στην απασχόληση. 

Στη συνέχεια και αφού αξιολογηθούν τα παραπάνω, η 
συμβουλευτική καθαυτή μπορεί να περιλαμβάνει: 

Παραπομπή σε εξειδικευμένο φορέα, εφόσον κάτι τέ¬ 
τοιο κριθεί αναγκαίο ή αποτελεσματικότερο, από το στέ¬ 
λεχος που παρέχει τη συμβουλευτική. 

Επαγγελματικό προσανατολισμό, την καθοδήγηση δη¬ 
λαδή του ανέργου προς κάποια κατεύθυνση απασχόλη¬ 
σης / αυτοαπασχόλησης που ταιριάζει στο προφίλ και 
στις ικανότητάς του (πιθανά επαναπροσδιορισμός επαγ¬ 
γελματικής καριέρας, επανειδίκευση κ.λπ.). Προϋπόθεση 
είναι να έχει διαγνωστεί μια τέτοια ανάγκη και να διαθέτει 

το στέλεχος εμπειρία επαγγελματικού προσανατολι¬ 
σμού. 

Ένταξη του αιτούντος, ανάλογα με τις διαπιστωμένες 
ανάγκες του, σε δράσεις του Σχεδίου Ολοκληρωμένης 
Παρέμβασης. 

Παρακολούθηση (ίοΙΙονν υρ) του ωφελούμενου για ένα 
διάστημα 6 μηνών μετά το τέλος των συναντήσεων συμ¬ 
βουλευτικής, προκειμένου; 

α) να ανατροφοδοτηθεί το στέλεχος που παρείχε τη 
συμβουλευτική με τα αποτελέσματα που είχε η παρέμβα¬ 
σή του 

β) να αξιολογηθεί η αποτελεσματικότητα και η ποιότητα 
της συνεργασίας των προσφερόμενων υπηρεσιών και 

γ) να υποστηριχθεί ο ωφελούμενος στη διατήρηση της 
αποκτηθείσας θέσης εργασίας ή της επιχείρησής του, 
εάν κάτι τέτοιο κριθεί αναγκαίο. 

Τα στελέχη που θα παρέχουν συμβουλευτική θα πρέπει 
κατ’ ελάχιστο να διαθέτουν πτυχίο τριτοβάθμιας εκπαί¬ 
δευσης, κατεύθυνσης κατά προτίμηση κοινωνικών επι¬ 
στημών ή ανθρωπιστικών σπουδών (κοινωνιολόγοι, κοι¬ 
νωνικοί ανθρωπολόγοι, ψυχολόγοι, κοινωνικοί λειτουργοί 
κ.λπ.). Απαραίτητο είναι να έχουν εμπειρία τουλάχιστον 
ενός έτους στην παροχή παρεμφερών υπηρεσιών. 

Στα πλαίσια της Συμβουλευτικής περιέχονται και οι 
δράσεις Δημοσιότητας / Ευαισθητοποίησης / Δικτύωσης. 

Ως Δημοσιότητα / ευαισθητοποίηση ορίζεται το σύνολο 
των παρεμβάσεων ενημέρωσης και ευαισθητοποίησης 
τόσο της κοινής γνώμης όσο και ειδικών ακροατηρίων 
σχετικά με τους στόχους, το περιεχόμενο, τους αποδέ¬ 
κτες και τα αναμενόμενα αποτελέσματα του έργου με 
σκοπό την εξοικείωση και την ενεργοποίησή τους. 

Σκοπός της Δικτύωσης είναι η δημιουργία «δεσμών» με¬ 
ταξύ ατόμων ή ομάδων με στόχο την επίτευξη οφέλους, 
το οποίο προκύπτει απάτην συνεργασία τους και τη δημι¬ 
ουργία οικονομιών κλίμακας. Για παράδειγμα, η δικτύωση 
επιτρέπει την από κοινού αντιμετώπιση του κόστους με το 
οποίο διαφορετικά κάθε ενδιαφερόμενος θα επιβαρυνό¬ 
ταν μόνος του. Επίσης, μέσω της δικτύωσης μπορούν οι 
συνεργαζόμενοι να προωθήσουν αποτελεσματικότερα 
είτε τα προϊόντα / υπηρεσίες που παράγουν είτε και τις θέ¬ 
σεις τους και τα αιτήματά τους. Η Δικτύωση μπορεί να 
αναφέρεταιτόσο στην συνεργασία καθεαυτή των ατόμων 
ή των ομάδων όσο και στην ηλεκτρονική διασύνδεση. 

II Προκατάρτιση - Κατάρτιση με όσο το δυνατό καλύτε¬ 
ρη στόχευση των θεματικών αντικειμένων ώστε να συνερ¬ 
γούν με τις δράσεις των άλλων Ταμείων στις συγκεκριμέ¬ 
νες περιοχές. 

Οι ενέργειες Προκατάρτιση - Κατάρτιση θα υλοποιη¬ 
θούν σε Δομές, όπως προβλέπεται από την 105127/ 
8.1.2001 (ΦΕΚ5/Β79.1.2001) Απόφαση του Υπουργού Ερ¬ 
γασίας και Κοινωνικών Ασφαλίσεων που ορίζει το «Σύστη¬ 
μα Πιστοποίησης Κέντρων Επαγγελματικής Κατάρτισης 
(ΚΈ.Κ.)». 

Κατ’ εξαίρεση της παραπάνω Υπουργικής Απόφασης εί¬ 
ναι δυνατή η χρήση διαθέσιμων λειτουργούντων σχολι¬ 
κών κτιρίων για υλοποίηση προγραμμάτων επαγγελματι¬ 
κής κατάρτισης - προκατάρτισης από πιστοποιημένα ΚΕΚ 
σε νησιωτικές, δύσβατες και απομακρυσμένες περιοχές, 
όπως αυτές θα ορισθούν από τις Ειδικές Υπηρεσίες Δια¬ 
χείρισης των Π.Ε.Π. και στις οποίες δεν υφίστανται Πι¬ 
στοποιημένες Δομές. Στην περίπτωση αυτή απαιτείται 
συμφωνητικό μίσθωσης ή δήλωση παραχώρησης του χώ¬ 
ρου. 


III Προώθηση στην απασχόληση δηλαδή επιδότηση 
απασχόλησης, επιδότηση της αυτοαπασχόλησης και επι¬ 
δότηση για την απόκτηση εργασιακής εμπειρίας. 

Ειδικότερα η επιδότηση για τη δημιουργία Νέων Ελεύ¬ 
θερων Επαγγελματιών απευθύνεται σε εγγεγραμμένους 
ανέργους, εκτός των νέων αγροτών (οι νέοι αγρότες επι¬ 
δοτούνται από το ΕΓΤΠ-Ε). 

Προτεραιότητα στην επιδότηση Νέων Θέσεων Εργα¬ 
σίας (ΝΘΕ) δίνεται στις επιχειρήσεις ιδιωτών επενδυτών 
που ενισχύονται κατά πρώτο λόγο στο πλαίσιο των Επι¬ 
χειρησιακών Σχεδίωντων ΠΕΠ και κατά δεύτερο λόγο στο 
πλαίσιο του Ε.Π. της Κ.Π. «ΙοαόθΓ +» για τις επικαλυπτό¬ 
μενες περιοχές, (ΠΕΠ-Εθ 30 θγ +), ανεξαρτήτως του χρό¬ 
νου λειτουργίας τους, και σύμφωνα με τους όρους του 
εγκεκριμένου καθεστώτος ενίσχυσης (Ν372/2001) για 
την απασχόληση, όπως εκάστοτε ισχύει. 

Η υλοποίηση των εν λόγω δράσεων θα πραγματοποιη¬ 
θεί σύμφωνα με τους όρους που θα περιγράφονται σε 
σχετικές Αποφάσεις του Υπ. Εργασίας και Κοινωνικών 
Ασφαλίσεων. 

IV Κοινωνικές Υπηρεσίες 

Στόχος των ενεργειών είναι η δημιουργία υπηρεσιών, 
μέσω των οποίων παρέχονται κοινωνικές υπηρεσίες σε 
παιδιά και ηλικιωμένους και ταυτόχρονα προωθείται η 
απασχόληση ή/ και η επανένταξη ανέργων στην αγορά 
εργασίας και ιδιαίτερα των γυναικών, λόγω της υψηλής 
συμμετοχής αυτών σε ειδικότητες που απαιτούν οι δήμι¬ 
ο υργού μενες υπηρεσίες (Νηπιαγωγών, Κοινωνικών Λει¬ 
τουργών, Ψυχολόγων, Επισκεπτριών Υγείας, Νοσηλευ- 
τριών και Βοηθητικού Προσωπικού, κλπ.). 

Α) Βοήθεια στο Σπίτι, 

Οι Μονάδες «Βοήθεια στο Σπίτι» δημιουργήθηκαν για 
την περίθαλψη ηλικιωμένων ατόμων και ατόμων που χρή- 
ζουνκατ’ οίκον βοήθεια (ΑΜΕΑκλπ.). Γενικός σκοπός του 
προγράμματος, είναι η κάλυψη των βασικών αναγκών κοι¬ 
νωνικής φροντίδας για την αξιοπρεπή και αυτόνομη δια¬ 
βίωση των ωφελουμένων. 

Οι Μονάδες «Βοήθεια στο Σπίτι» στο πλαίσιο των Ολο¬ 
κληρωμένων Παρεμβάσεων ορεινών / μειονεκτικών πε¬ 
ριοχών των ΠΕΠ θα λειτουργήσουν βάση της υπ’ αριθ. 
Πρωτ. 4035, Φεκ 1127/Β/30.8.2001 Κοινής Υπουργικής 
Απόφασης και όπως κάθε φορά αυτή ισχύει. 

Ειδικότερα δίνεται η δυνατότητα σε ζώνες: 

α) με έντονο νησιωτικό χαρακτήρα (ομάδα μικρών νη¬ 
σιών) 

β) σε ιδιαίτερα δύσβατες / ορεινές , όπως θα ορισθούν 
από τις Ειδικές Υπηρεσίες Διαχείρισης των Π.Ε.Π., να λει¬ 
τουργήσουν τέτοιες δομές με παραρτήματα μικρότερης 
δυναμικότητας από την κύρια δομή και όχι περισσότερα 
από τρία που ανήκουν στην ίδια περιοχή παρέμβασης. 
Στην περίπτωση αυτή, κάθε δομή θα στελεχώνεται με τις 
ειδικότητες όπως αυτές αναφέρονται στην παραπάνω 
ΚΥΑ, ενώ κάθε παράρτημα θα πρέπει να στελεχώνεται 
από: 

• Νοσηλευτή, όπως ορίζεται στην ΚΥΑ, αρ. πρωτ. 4035 
ΦΕΚ 1127/Β/30.8.2001 και όπως κάθε φορά ισχύει 

• Βοηθητικό προσωπικό, όπως ορίζεται στην ΚΥΑ, αρ. 
πρωτ. 4035 ΦΕΚ 1127/Β/30.8.2001 και όπως κάθε φορά 
ισχύει. 

• Ο Κοινωνικός Λειτουργός της δομής, δύναται να πα¬ 
ρέχει τις υπηρεσίες του εκ περιτροπής στα παραρτήματα 
της δομής όταν αυτά δεν καλύπτονται από Κοινωνικό Λει¬ 
τουργό. Η αμοιβή του Κοινωνικού Λειτουργού, που θα 

συμμετέχει στην λειτουργία των παραρτημάτων, δύναται 
να προσαυξάνεται κατά 15% της μηνιαίας αμοιβής του για 
κάθε παράρτημα. 

Ο Τελικός Δικαιούχος της κύριας δομής θα είναι και ο 
Τελικός Δικαιούχος των παραρτημάτων. 

Απαραίτητη είναι η σύμφωνη γνώμη του Δημοτικού Συμ¬ 
βουλίου του Δήμου στα όρια και για όφελος του οποίου 
θα δημιουργηθεί το παράρτημα. 

Κατά τα λοιπά η δράση αυτή θα υλοποιηθεί σύμφωνα με 
την παραπάνω αναφερόμενη ΚΥΑ. 

Β Λειτουργία Κέντρων Δημιουργικής Απασχόλησης 
Παιδιών ή/και Κέντρων Δημιουργικής Απασχόλησης Παι¬ 
διών με αναπηρία (ΚΔΑΠ ΜΕΑ) 

Τα Κέντρα Δημιουργικής Απασχόλησης Παιδιών και Κέ¬ 
ντρα Δημιουργικής Απασχόλησης Παιδιών με αναπηρία 
έχουν ως στόχο να προσφέρουν σε παιδιά ενασχόληση 
μέσα από δημιουργικές δράσεις. 

Οι παραπάνω ενέργειες διέπονται από τις διατάξεις της 
υπ'αριθμ. πρωτ. 4036, ΦΕΚ 1128/Β/30.8.2001 Κοινής 
Υπουργικής Απόφασης και όπως κάθε φορά αυτή ισχύει. 

Στις Ολοκληρωμένες Παρεμβάσεις των ορεινών / μειο¬ 
νεκτικών περιοχών των ΠΕΠ - ΕΚΤ δεν προβλέπονται υπο¬ 
χρεωτικές δράσεις. Οι δράσεις αυτές προκύπτουν από το 
σχετικό Επιχειρησιακό Σχέδιο ανάλογα μετιςτοπικέςπρο- 
τεραιότητες και με βασικό γνώμονα την ολοκληρωμένη 
προσέγγιση και τον βιώσιμο χαρακτήρα της παρέμβασης. 

Η χωρική εμβέλεια των παρεμβάσεων είναι αυτές που 
έχουν ορισθεί σαν περιοχές παρέμβασης των Ολοκληρω¬ 
μένων Παρεμβάσεων ορεινών / μειονεκτικών περιοχών. 

Περαιτέρω εξειδίκευση των ομάδων στόχου, μπορεί να 
προβλέπει η κάθε Δ.Α. στην πρόσκληση του σχετικού Μέ¬ 
τρου. 

ΑΡΘΡΟ 3 

ΠΡΟΣΔΙΟΡΙΣΜΟΣ ΤΕΛΙΚΩΝ ΔΙΚΑΙΟΥΧΩΝ - 
ΑΝΑΔΟΧΩΝ ΔΡΑΣΕΩΝ ΕΚΤ 

1. ΤΕΛΙΚΟΙ ΔΙΚΑΙΟΥΧΟΙ 

• Για τις δράσεις επιδότησης της απασχόλησης, της 
αυτοαπασχόλησης, της απόκτησης εργασιακής εμπει¬ 
ρίας και των νέων μορφών απασχόλησης τελικός δικαιού¬ 
χος είναι ο Οργανισμός Απασχόλησης Εργατικού Δυναμι¬ 
κού (ΟΑΕΔ). 

• Για τις δράσεις κατάρτισης, προκατάρτισης τελικός 
δικαιούχος είναι η Διεύθυνση Σχεδιασμού και Ανάπτυξης 
(ΔΙΣΑ) των Περιφερειών. 

• Γιατις δράσεις συμβουλευτικής, δημοσιότητας, ευαι- 
σθητοποίησης, δικτύωσης, τελικοί δικαιούχοι δύνανται 
να είναι ΟΤΑ α' και β' βαθμού, Μη Κυβερνητικές Οργανώ¬ 


σεις, επιχειρήσεις ΟΤΑ α' και β' βαθμού, κοινωνικές οργα¬ 
νώσεις, κοινωνικοί και επαγγελματικοί φορείς. 

• Για τις δράσεις των Κοινωνικών Υπηρεσιών: 

α) Οι επιχειρήσεις των Οργανισμών Τοπικής Αυτοδιοί¬ 
κησης (Ο.Τ.Α.) του άρθρου 277 επόμενα του Δημοτικού 
και Κοινοτικού Κώδικα (Δ.Κ.Κ.), οι οποίες έχουν στον σκο¬ 
πό τους την κοινωνική ανάπτυξη ή πρόνοια ή συναφή 
προς τα ανωτέρω σκοπό, κατά το οικείο καταστατικό. 

β) Οι διαδημοτικές επιχειρήσεις και οι αστικές εταιρείες 
που έχουν συσταθεί από τους ΟΤΑ και οι οποίες έχουν 
στον σκοπό τους την κοινωνική ανάπτυξη, ή την πρόνοια 
ή συναφή προς τα ανωτέρω σκοπό, κατά το οικείο κατα¬ 
στατικό. 

γ) Οργανισμοί Τοπικής Αυτοδιοίκησης (ΟΤΑ) που δεν 
έχουν συστήσει τις επιχειρήσεις που προαναφέρθηκαν, 
μπορούν να εφαρμόσουν τις ενέργειες της παρούσας μέ¬ 
σω των δημοτικών επιχειρήσεων όμορων δήμων ύστερα 
από σύναψη σχετικής προγραμματικής σύμβασης. 

2. ΑΝΑΔΟΧΟΙ 

Οι ανάδοχοι φορείς για την εκτέλεση μιας δράσης ΕΚΤ 
-εφόσον πρόκειται για παροχή υπηρεσιών (κατάρτιση, 
προκατάρτιση,) ο προϋπολογισμός των οποίων είναι κά¬ 
τω από το όριο που προσδιορίζεται από το Π.Δ. 346/98 
(ΦΕΚ 230/Α/12.10.98), όπως αυτό τροποποιήθηκε από το 
Π.Δ. 18/2000 (ΦΕΚ 15/τ.Α/3.2.2000) και ισχύει κάθε φορά- 
επιλέγονται μετά από πρόσκληση εκδήλωσης ενδιαφέρο¬ 
ντος σύμφωνα με το υφιστάμενο θεσμικό πλαίσιο. Οι προ¬ 
σφορές των υποψήφιων αναδοχών για την υλοποίηση των 
δράσεων κατάρτισης, προκατάρτισης των Ολοκληρωμέ¬ 
νων Παρεμβάσεων Αστικής Ανάπτυξης, Αγροτικής Ανά¬ 
πτυξης και Τοπικών Πρωτοβουλιών Απασχόλησης στα 
πλαίσια των ΠΕΠ, θα αξιολογούνται από τριμελή Γνωμο- 
δοτική Επιτροπή, η οποία συγκροτείται από την αναθέ- 
τουσα αρχή (τελικός δικαιούχος της πράξης) και αποτε- 
λείται από έναν εκπρόσωπο αυτής ως πρόεδρο και δύο 
ανεξάρτητους εμπειρογνώμονες - αξιολογητές προερχό¬ 
μενους από το Ενιαίο Μητρώο Αξιολογητών (ΕΜΑ), ως 
μέλη. 

Σε περίπτωση που η δράση εκτελείται με ίδια μέσα του 
τελικού δικαιούχου, χωρίς προσφυγή σε εξωτερικό ανά- 
δοχο ή άλλη δημόσια υπηρεσία, τότε ο ανάδοχος συμπί¬ 
πτει με τον τελικό δικαιούχο της πράξης. Κάθε κατηγορία 
πράξεων είναι δυνατό να υλοποιείται με περισσότερους 
του ενός αναδόχους. 

Όσον αφορά τους Αναδόχους των δράσεων για την 
Απασχόληση, αυτοί θα προσδιοριστούν μετά την προκή¬ 
ρυξη των σχετικών δράσεων από τον ΟΑΕΔ. 

ΚΑΤΗΓΟΡΙΕΣ 

ΠΡΑΞΕΩΝ 

ΑΝΑΔΟΧΟΙ 

Συμβουλευτική 

Δημοσιότητα 

Ευαισθητοποίηση 

Δικτύωση 

Επιχειρήσεις ΟΤΑ α' και β' βαθμού, Μη Κυβερνητικές 
Οργανώσεις, κοινωνικές οργανώσεις, κοινωνικοί και 
επαγγελματικοί φορείς-στις περιπτώσεις που οι 
πράξεις εκτελούνται από τον τελικό δικαιούχο με ίδια 
μέσα, νομικά ή φυσικά πρόσωπα που παρέχουν 
σχετικές υπηρεσίες 

Επιδότηση της 
απασχόλησης 

Επιχειρήσεις όλων των τομέων 

Επιδότηση της 
αυτοαπασχόλησης 

Άνεργοι 

Επιδότηση απόκτησης 
εργασιακής εμπειρίας 

Επιχειρήσεις όλων των τομέων 



Κατάρτιση / 
προκατάρτιση 

Πιστοποιημένα Κέντρα Επαγγελματικής Κατάρτισης 
(ΚΕΚ) με την υπ.' αριθμ. 105127/ 

08-01-01 (ΦΕΚ 5/Β709-01-01) Απόφαση του Υπουργού 
Εργασίας και Κοινωνικών Ασφαλίσεων 

Βοήθεια στο σπίτι 

Λειτουργία Νέων 
Δομών Κέντρων 
Δημιουργικής 
Απασχόλησης 

Παιδιών ή / και 
Κέντρων 

Δημιουργικής 

Απασχόλησης 

Παιδιών με αναπηρία 
(ΚΔΑΠ ΜΕΑ) 

α) οι επιχειρήσεις των Οργανισμών Τοπικής 
Αυτοδιοίκησης (Ο.Τ.Α.) του άρθρου 277 επόμενα του 
Δημοτικού και Κοινοτικού Κώδικα (Δ.Κ.Κ.) οι οποίες 
έχουν στον σκοπό τους την κοινωνική ανάπτυξη, ή 
πρόνοια ή συναφή προς τα ανωτέρω σκοπό, κατά το 
οικείο καταστατικό. 

β) οι διαδημοτικές επιχειρήσεις και οι αστικές 
εταιρείες που έχουν συοταθεί από τους ΟΤΑ και οι 
οποίες έχουν στον σκοπό τους την κοινωνική 
ανάπτυξη, ή την πρόνοια ή συναφή προς τα ανωτέρω 
σκοπό, κατά το οικείο καταστατικό. 

γ) Οργανισμοί Τοπικής Αυτοδιοίκησης (ΟΤΑ) που δεν 
έχουν συστήσει τις επιχειρήσεις που 
προαναφέρθηκαν, μπορούν να εφαρμόσουν τις 
ενέργειες της παρούσας μέσω των δημοτικών 
επιχειρήσεων όμορων δήμων ύστερα από σύναψη 
σχετικής προγραμματικής σύμβασης. 


ΑΡΘΡΟ 4 

ΩΦΕΛΟΥΜΕΝΟΙ - ΕΠΙΛΟΓΗ ΩΦΕΛΟΥΜΕΝΩΝ ΔΡΑΣΕΩΝ ΕΚΤ 

1. ΩΦΕΛΟΥΜΕΝΟΙ 

Οι ωφελούμενοι από τις Ολοκληρωμένες Παρεμβάσεις 
Αγροτικής Ανάπτυξης / ΕΚΤ μπορεί να είναι: 

• ΑΝΕΡΓΟΙ και ΥΠΟΑΠΑΣΧΟΛΟΥΜΕΝΟΙ, οι οποίοι είναι 
κάτοικοι των περιοχών που έχουν ορισθεί. 

• ΕΡΓΑΖΟΜΕΝΟΙ οι οποίοι είναι κάτοικοι των περιοχών 
που έχουν ορισθεί. 

• ΑΥΤΟΑΠΑΣΧΟΛΟΥΜΕΝΟΙ οι οποίοι είναι κάτοικοι των 
περιοχών που έχουν ορισθεί. 

2. ΕΠΙΤΡΟΠΗ ΕΠΙΛΟΓΗΣ 

Η επιλογή όλων των ωφελούμενων γίνεται από Τριμελή 
Επιτροπή Επιλογής, έκτων οποίων ένας εκπρόσωπος της 
Δομής Στήριξης, ένας εκπρόσωπος του Τελικού Δικαιού¬ 
χου και ένας εκπρόσωπος της ΔΙΣΑ. 

3. ΚΡΙΤΗΡΙΑ ΕΠΙΛΟΓΗΣ 

Όπως ισχύει το σημείο 3 του άρθρου 5 της 112852/ 
19.6.2002 Κοινής Υπουργικής Απόφασης των Τοπικών 


Πρωτοβουλιών για την Απασχόληση, με εξαίρεση την τε¬ 
λευταία παράγραφο. 

Τα κριτήρια για την επιλογή των εργαζομένων και των 
αυτοαπασχολούμενων είναι αυτά που ορίζονται στην υπ. 
αριθμό 112809/18.6.2002 Κοινή Απόφαση Υπουργών Οι¬ 
κονομίας και Οικονομικών και Εργασίας και Κοινωνικών 
Ασφαλίσεων, σχετικά με την «Τροποποίηση της υπ’ αριθμ. 
4033/26.7.2001 Απόφασης του Υπουργού Εργασίας και 
Κοινωνικών Ασφαλίσεων για το Ενιαίο Σύστημα Διαχείρι¬ 
σης, Αξιολόγησης, Παρακολούθησης και Ελέγχου των 
ενεργειών Επαγγελματικής Κατάρτισης (ΕΣΔΕΚ) συγ- 
χρηματοδοτούμενών από το ΕΚΤ στο πλαίσιο του Γ'ΚΠΣ, 
(2000-2006), για όλα τα Επιχειρησιακά Π ρογράμματα που 
εμπεριέχουν δράσεις Κατάρτισης» όπως αυτή ισχύει. 

ΑΡΘΡ05 

ΣΤΑΔΙΑ ΕΦΑΡΜΟΓΗΣ 

Όπως προβλέπονται στις προκηρύξεις των Διαχειριστι¬ 
κών Αρχών των Περιφερειακών Επιχειρησιακών Προ- 
γραμμάτωνγια) και τα Μέτρα Ολοκληρωμένων Παρεμβά¬ 
σεων για την Ανάπτυξη ορεινών / μειονεκτικών περιοχών 
(ΕΓΤΠ-Ε - ΕΚΤ - ΕΤΠΑ). 

ΑΡΘΡΟ 6 

ΕΙΔΙΚΑ ΚΡΙΤΗΡΙΑ ΑΞΙΟΛΟΓΗΣΗΣ 

Όπως προβλέπονται στις προκηρύξεις των Διαχειριστι¬ 
κών Αρχών των Περιφερειακών Επιχειρησιακών Προ¬ 
γραμμάτων για τα Μέτρα Ολοκληρωμένων Παρεμβάσε¬ 
ων για την Ανάπτυξη ορεινών / μειονεκτικών περιοχών 
(ΕΓΤΠ-Ε - ΕΚΤ - ΕΤΠΑ). 

ΑΡΘΡ07 

ΟΡΟΙ ΕΦΑΡΜΟΓΗΣ ΔΡΑΣΕΩΝ ΕΚΤ 

1. Οι όροι εφαρμογής των δράσεων Συμβουλευτική, Δη¬ 
μοσιότητα/ Ευαισθητοποίηση, Δικτύωση, Προώθηση 
στην απασχόληση, Κατάρτιση, Προκατάρτιση είναι οι 
αναφερόμενοι στο άρθρο 8 (Όροι Εφαρμογής Δράσεων) 
της 112852/19.6.2002 ΚΥΑγιατιςΤοπικές Πρωτοβουλίες 
Απασχόλησης, με την εξής συμπλήρωση: Στο πεδίο 3, 
παράγραφος 3 (Αμοιβές Καταρτιζομένων) προστίθενται 
οι Εργαζόμενοι και οι Αυτοαπασχολούμενοι με εκπαιδευ¬ 
τικό επίδομα όσο και εκείνο των υποαπασχολούμενων. 

2. Οι όροι εφαρμογής της ενέργειας λειτουργίας των 
Κοινωνικών Υπηρεσιών είναι οι αναφερόμενοι στο άρθρο 
8 (Όροι Υλοποίησης) των Κοινών Υπουργικών Αποφάσε¬ 
ων με Αριθ. Πρωτ. 4036/27.7.2001 (ΦΕΚ 1128/Β/ 

30.8.2001) καιΑριθμ. Πρωτ. 4035/27.7.2001 (ΦΕΚ1127/Β/ 

30.8.2001) , όπως κάθε φορά ισχύουν. 

Επισημαίνεται ότι το μέγιστο χρονικό διάστημα για το 

οποίο θα ισχύσει η συγχρηματοδότηση από το ΕΚΤ για 
την λειτουργία της κάθε δομής ορίζεται σετριάντα έξι (36 
μήνες). Στο εν λόγω χρονικό διάστημα δεν περιλαμβάνο¬ 
νται οι μήνες επιλεξιμότητας δαπανών που ξεκινούν πριν 
την έναρξη λειτουργίας της κάθε δομής και αναφέρονται 
στις παραπάνω ΚΥΑ. 

ΑΡΘΡΟ 8 

ΕΠΙΛΕΞΙΜΕΣ ΔΑΠΑΝΕΣ ΔΡΑΣΕΩΝ ΕΚΤ 

1. Οι επιλέξιμες δαπάνες των δράσεων Συμβουλευτική, 
Δημοσιότητα/Ευαισθητοποίηση, Δικτύωση, Προώθηση 
στην απασχόληση, Κατάρτιση, Προκατάρτιση είναι οι 
αναφερόμενες στο άρθρο 9 (Επιλέξιμες Δαπάνες) της 
112852/19.6.2002 ΚΥΑ για τις Τοπικές Πρωτοβουλίες 
Απασχόλησης, με την εξής συμπλήρωση: Στις επιλέξιμες 
δαπάνες συμπεριλαμβάνεται και το ωριαίο εκπαιδευτικό 
επιδομάτων εργαζομένων και των αυτοαπασχολούμενων 
το οποίο ταυτίζεται με εκείνο των υποαπασχολούμενων. 

2. Οι επιλέξιμες δαπάνες των ενεργειών λειτουργίας 
των Κοινωνικών Υπηρεσιών είναι οι αναφερόμενες στο 
άρθρο 9 (Επιλέξιμες Δαπάνες, Δικαιολογητικά Υλοποίη¬ 
σης καιΔαπανών) των Κοινών Υπουργικών Αποφάσεων με 
Αριθ. Πρωτ. 4036/27.7.2001 (ΦΕΚ 1128/Β/30.8.2001) και 
Αριθμ. Πρωτ. 4035/27.7.2001 (ΦΕΚ1127/Β/30.8.2001), 
όπως κάθε φορά ισχύουν. 

ΑΡΘΡΟ 9 

ΧΡΗΜΑΤΟΔΟΤΗΣΗ - ΧΡΗΜΑΤΟΡΡΟΕΣ ΔΡΑΣΕΩΝ ΕΚΤ 

1. Η χρηματοδότηση και οι χρηματορροές των δράσε¬ 
ων Συμβουλευτική, Δημοσιότητα/ Ευαισθητοποίηση, Δι¬ 
κτύωση, Προώθηση στην απασχόληση, Κατάρτιση, Προ¬ 
κατάρτιση είναι οι αναφερόμενες στο άρθρο 10 (Χρημα¬ 
τοδότηση - Χρηματορροές) της 112852 / 19.6.2002 ΚΥΑ 
για τις Τοπικές Πρωτοβουλίες Απασχόλησης, με την εξής 
συμπλήρωση: Στις επιλέξιμες δαπάνες συμπεριλαμβάνε- 
ται και το ωριαίο εκπαιδευτικό επίδομα των εργαζομένων 
και των αυτοαπασχολούμενων το οποίο ταυτίζεται με 
εκείνο των υποαπασχολούμενων. 


2. Η χρηματοδότηση των ενεργειών λειτουργίας των 
Κοινωνικών Υπηρεσιών είναι η αναφερόμενη στο άρθρο 
11 (Χρηματοδότηση) των Κοινών Υπουργικών Αποφάσε¬ 
ων με Αριθ. Πρωτ. 4036/27.7.2001 (ΦΕΚ 1128/Β/ 

30.8.2001) καιΑριθμ. Πρωτ. 4035/27.7.2001 (ΦΕΚ1127/Β/ 

30.8.2001) , όπως κάθε φορά ισχύουν. 

Οι χρηματορροές για τις δράσεις των Κοινωνικών Υπη¬ 
ρεσιών ορίζονται ως εξής: 

Η χρηματοδότηση θα δίνεται σε τέσσερις (4) δόσεις, ως 
εξής: 

• Η πρώτη δόση είναι μέχρι το 20% του προϋπολογι- 
σμούτου έργου και χορηγείται με την έναρξη λειτουργίας 
της ενέργειας. Η πρώτη δόση δεν μπορεί να υπερβαίνει 
την δηλωθείσα ετήσια κατανομή στο Τεχνικό Δελτίο Έρ¬ 
γου. 

Στην περίπτωση που δεν έχει καταβληθεί ολόκληρη η 
πρώτη δόση (το 20% του έργου) επειδή είναι μεγαλύτερη 
της ετήσιας κατανομής, το υπόλοιπο θα καταβάλλεται μα¬ 
ζί με την δεύτερη δόση. 

• Η δεύτερη δόση είναι το 35% του προϋπολογισμού 
του έργου και χορηγείται αφού πιστοποιηθεί ότι έχει δα- 
πανηθεί το 80% της δοθείσης πρώτης δόσης βάση των 
μηνιαίων και τριμηνιαίων δελτίων. 

• Η τρίτη δόση είναι το 35% του προϋπολογισμού του 
έργου και χορηγείται αφού πιστοποιηθεί ότι έχει δαπανη- 
θεί α) το 100% της πρώτης δόσης, β) το 80% της δεύτε¬ 
ρης δόσης, βάση των μηνιαίων και τριμηνιαίων δελτίων. 

• Η τελευταία δόση (10%) αφορά την πληρωμή του 
υπολοίπου και πραγματοποιείται με την πιστοποίηση του 
100% του φυσικού αντικειμένου του έργου βάση των μη¬ 
νιαίων και τριμηνιαίων δελτίων. 

Για την ολοκλήρωση της διαδικασίας χρηματοδότησης 
και δεδομένου ότι θα ισχύσει η έμμεση διαδικασία πλη¬ 
ρωμών απαιτείται να ανοιχθεί έντοκος τραπεζικός λογα¬ 
ριασμός στην Τράπεζα του Τελικού Δικαιούχου για κάθε 
ένα από τα έργα χωριστά. 

ΑΡΘΡΟ 10 

ΥΠΟΧΡΕΩΣΕΙΣ ΤΟΥ ΤΕΛΙΚΟΥ ΔΙΚΑΙΟΥΧΟΥ 

Όπως ισχύει στο άρθρο 11 (Υποχρεώσεις του Τελικού 
Δικαιούχου) της 112852/19.6.2002 (ΦΕΚ786/Β/26.6.2002) 
ΚΥΑ για τις Τοπικές Πρωτοβουλίες Απασχόλησης. 

ΑΡΘΡ011 

ΕΛΕΓΧΟΣ 

Όπως ισχύει στο άρθρο 12 (Έλεγχος) της 112852/ 
19.6.2002 (ΦΕΚ786/Β/26.6.2002) ΚΥΑ για τις Τοπικές 
Πρωτοβουλίες Απασχόλησης. 

ΑΡΘΡΟ 12 
ΤΕΛΙΚΕΣ ΔΙΑΤΑΞΕΙΣ 

1. Η παρούσα Υπουργική Απόφαση ισχύει από την δη¬ 
μοσίευσή της στην Εφημερίδα της Κυβέρνησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Φεβρουάριου 2003 

